सीरिया में रविवार को हुए एक रासायनिक हमले में बड़ी संख्या में लोग मारे गए हैं। चिकित्सकों, बचाव कर्मियों, अमेरिकी चैरिटी संस्था यूनियन मेडिकल रिलीफ और कई मीडिया रिपोर्ट्स के अनुसार इस हमले में कम से कम 70 लोग मारे गए हैं। ट्रंप ने इस हमले के बाद अपनी कैबिनेट की बैठक में कहा, 'हम स्थिति पर बहुत ही करीबी नजर रख रहे हैं। हम अपने सैनिकों और अन्य सभी लोगों के साथ बैठक कर रहे हैं। हम 24 से 48 घंटों के बीच इस पर कोई बड़ा निर्णय लेंगे।' उन्‍होंने कहा, 'यह मानवता के विरुद्ध है और इसकी अनुमति नहीं दी जा सकती।'